b'\n_START_ARTICLE_\nPea\n_START_PARAGRAPH_\nPea (hebrejsko  \xd7\xa4\xd6\xb5\xd6\xbc\xd7\x90\xd6\xb8\xd7\x94\xe2\x80\x8e  Pe\xc4\x81, slovensko k\xc3\xb3t, krajec) je druga razprava Seder Zeraim (Red semen), prvega dela (reda) Mi\xc5\xa1ne in Talmuda. Razprava obravnava nekatere predpise socialne zakonodaje Stare zaveze o paberkovanju in obveznem pu\xc5\xa1\xc4\x8danju pridelkov siromakom. Obravnava tudi pozabljene pridelke na polju, olj\xc4\x8dniku in vinogradu in na splo\xc5\xa1no zakone o milo\xc5\xa1\xc4\x8dini, socialnih blagajnah in drugo.'